system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Demetrius Napragyi?
assistant
Demetrius Napragyi (alternativ Napragi, Náprági, Naprágyi), latinizat Demetrius Napragus, (n. ca. 1556, Naprágy, comitatul Gemer, azi în Slovacia – d. 25 martie 1619, Győr) a fost un cleric catolic de la sfârșitul secolului al XVI-lea și începutul secolului al XVII-lea. A fost mai întâi canonic de Esztergom, apoi prepozit de Eger, ulterior de Arad. Între 1596-1601 a fost episcop romano-catolic de Alba Iulia (după o perioadă de 40 de ani în care în Transilvania și în zonele Ungariei ocupate de turci nu rezidase nici un episcop catolic).  Din această poziție a fost numit de împăratul Rudolf al II-lea în funcția de cancelar al lui Mihai Viteazul. La 1 noiembrie 1599 i-a înmânat lui Mihai Viteazul cheile orașului Alba Iulia. După uciderea lui Mihai Viteazul a trebuit să părăsească Transilvania, zona rămânând fără episcop catolic până în anul 1618. Napragyi a devenit prepozit de Pojon, iar ulterior episcop de Győr respectiv arhiepiscop de Kalocsa. A fost unul din candidații pentru demnitatea de arhiepiscop-primat al Ungariei, funcție în care a fost preferat orădeanul Petrus Pázmány.

Vezi și
Lista episcopilor romano-catolici ai Transilvaniei

Decese în 1619
Arhiepiscopi romano-catolici din secolul al XVII-lea
Episcopi romano-catolici de Alba Iulia
Cancelari ai Transilvaniei